Source: http://elec.daidalos.teipir.gr/html/praktiki.html
Timestamp: 2017-07-23 16:46:42+00:00
Document Index: 18066463

Matched Legal Cases: ['ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

Σπουδές-Πρακτική άσκηση-Τμήμα Ηλεκτρολογίας-ΤΕΙ Πειραιά
ΤΜΗΜΑ ΗΛΕΚΤΡΟΛΟΓΩΝ ΜΗΧΑΝΙΚΩΝ ΤΕ
Α.Ε.Ι. ΠΕΙΡΑΙΑ ΤΕΧΝΟΛΟΓΙΚΟΥ ΤΟΜΕΑ
Συνεργάτες του Τμήματος
Αναθεωρήσεις προγράμματος σπουδών
Η πτυχιακή
Σπουδές-Πρακτική άσκηση
Έντυπο σύμβασης Μαθήματα ειδικότητας
ΟΔΗΓΙΕΣ ΓΙΑ ΤΗΝ ΠΡΑΚΤΙΚΗ ΑΣΚΗΣΗ ΤΩΝ ΣΠΟΥΔΑΣΤΩΝ
Ο κάθε σπουδαστής έχει δικαίωμα να ξεκινήσει την πρακτική άσκηση μετά το πέρας του 6ου εξαμήνου σπουδών.
Ο σπουδαστής θα πρέπει να μην οφείλει κανένα μάθημα ειδικότητας.
Ο σπουδαστής μπορεί να κάνει την πρακτική του άσκηση στο δημόσιο ή στον ιδιωτικό τομέα.
ΓΙΑ ΤΗΝ ΑΠΑΣΧΟΛΗΣΗ ΣΤΟ ΔΗΜΟΣΙΟ ΤΟΜΕΑ ΑΠΑΙΤΟΥΝΤΑΙ ΟΙ ΠΑΡΑΚΑΤΩ ΕΝΕΡΓΕΙΕΣ:
Μετά απο συνεννόηση με την Επιτροπή Πρακτικής Άσκησης η οποία αποτελείται απο εκπαιδευτικούς του Τ.Ε.Ι., ο σπουδαστής θα καταθέσει αίτηση στο Τμήμα με την οποία θα ζητά να του επιτραπεί να κάνει την πρακτική του άσκηση. Αφού η Επιτροπή εγκρίνει την αίτηση, εισηγείται στο Συμβούλιο του Τμήματος την τοποθέτηση του σπουδαστή σε συγκεκριμένη θέση εργασίας.
Αφού και το Συμβούλιο του Τμήματος εγκρίνει την εισήγηση ορίζει κάποιον επόπτη εργασίας ο οποίος είναι εκπαιδευτικός του Τ.Ε.Ι..
Αμέσως μετά την απόφαση του Συμβουλίου του Τμήματος ο σπουδαστής μπορεί να ξεκινήσει την εργασία του αφού πρώτα πάρει απο το Τμήμα
(α) μια βεβαίωση που να πιστοποιεί οτι είναι σπουδαστής και οτι πληροί τις απαιτούμενες προϋποθέσεις ώστε να μπορεί να ξεκινήσει την πρακτική του άσκηση.
(β) ένα βιβλίο πρακτικής άσκησης.
Θα πρέπει ο σπουδαστής να ζητήσει και να πάρει απο το Ι.Κ.Α. καρτέλα ενσήμων στην οποία θα συμπληρώνονται ένσημα που καλύπτουν μόνο ιατρική περίθαλψη και περίπτωση ατυχήματος - δεν καλύπτουν, δηλ. σύνταξη - την οποία θα καταθέσει στην Υπηρεσία που τον απασχολεί.
Η διάρκεια της πρακτικής άσκησης είναι 6 μήνες ή 24 εβδομάδες πενθήμερης εργασίας. Κατά τη διάρκεια της πρακτικής άσκησης ο σπουδαστής έχει δικαίωμα να ζητήσει απο την Υπηρεσία για συγκεκριμένο και σοβαρό λόγο συνολικά το πολύ έως 5 ημέρες άδεια.
Κατά τη διάρκεια της πρακτικής άσκησης ο σπουδαστής πρέπει ανά εβδομάδα να γράφει στο βιβλίο πρακτικής άσκησης το/α αντικείμενα στα οποία απασχολήθηκε.
Αφού λήξει η 6μηνη πρακτική άσκηση, ο σπουδαστής θα πρέπει να καταθέσει στο Τμήμα
(α) το βιβλίο, συμπληρωμένο για όλη τη διάρκεια της εργασίας του σπουδαστή και υπογεγραμμένο απο τον ίδιο το σπουδαστή, τον επόπτη εργασίας του ο οποίος θα πρέπει να είναι απόφοιτος τουλάχιστον Τ.Ε.Ι. συναφούς αντικειμένου με την ειδικότητα του σπουδαστή και απο τον επόπτη εκπαιδευτικό.
(β) επικυρωμένη φωτοτυπία της καρτέλας των ενσήμων ή - αν αυτή δεν είναι συμπληρωμένη άμεσα - βεβαίωση αγοράς τους απο την Υπηρεσία.
(γ) βεβαίωση της Υπηρεσίας που να αναφέρει τη διάρκεια της απασχόλησης του σπουδαστή.
ΓΙΑ ΤΗΝ ΑΠΑΣΧΟΛΗΣΗ ΣΤΟΝ ΙΔΙΩΤΙΚΟ ΤΟΜΕΑΑΠΑΙΤΟΥΝΤΑΙ ΟΙ ΠΑΡΑΚΑΤΩ ΕΝΕΡΓΕΙΕΣ
Ο σπουδαστής θα πρέπει να προσκομήσει στο Τμήμα:
(α) βεβαίωση, σε έντυπο της Εταιρείας, υπογεγραμμένη και σφραγισμένη απο απόφοιτο τουλάχιστον Τ.Ε.Ι. συναφούς αντικειμένου την ειδικότητα του σπουδαστή που να πιστοποιεί οτι
δέχεται να τον απασχολήσει για την πρακτική του άσκηση. Στη βεβαίωση αυτή θα πρέπει να
αναφέρεται το/α αντικείμενα στα οποία θα απασχοληθεί ο σπουδαστής.
(β) αίτηση στην οποία να ζητά να του επιτραπεί να κάνει την πρακτική του άσκηση στη συγκεκριμένη Εταιρεία.
Η αίτηση του σπουδαστή θα κριθεί απο το Συμβούλιο του Τμήματος το οποίο αφού την εγκρίνει ορίζει κάποιον επόπτη εργασίας ο οποίος είναι εκπαιδευτικός του Τ.Ε.Ι.
Η ημερομηνία έναρξης της πρακτικής άσκησης μπορεί να είναι και η ημερομηνία κατάθεσης της αίτησης του σπουδαστή.
Αμέσως μετά την απόφαση του Συμβουλίου του Τμήματος ο σπουδαστής θα πρέπει να πάρει απο το Τμήμα: (α) μια βεβαίωση που να πιστοποιεί οτι είναι σπουδαστής και οτι πληροί τις απαιτούμενες προϋποθέσεις ώστε να μπορεί να ξεκινήσει την πρακτική του άσκηση.
(γ) 3 αντίγραφα της σύμβασης τα οποία θα πρέπει να συμπληρώσει ο σπουδαστής και να τα υπογράψει ο ίδιος και ο εκπρόσωπος της Εταιρείας, κατόπιν να τα επιστρέψει ο σπουδαστής στο Τμήμα και αφού τα υπογράψει ο Προϊστάμενος του Τμήματος, να πάρει τα 2 αντίγραφα εκ των οποίων το 1 θα το κρατήσει ο σπουδαστής και το άλλο θα το καταθέσει στην Εταιρεία.
Θα πρέπει ο σπουδαστής να ζητήσει και να πάρει απο το Ι.Κ.Α. καρτέλα ενσήμων στην οποία θα συμπληρώνονται ένσημα που καλύπτουν μόνο ιατρική περίθαλψη και περίπτωση ατυχήματος - δεν καλύπτουν, δηλ. σύνταξη - την οποία θα καταθέσει στην Εταιρεία που τον απασχολεί.
Αν η Εταιρεία θα επιδοτηθεί για την απασχόληση των πρακτικά ασκούμενων σπουδαστών απο τον ΟΑΕΔ, θα πρέπει να καταθέσει στην Υπηρεσία τα παρακάτω δικαιολογητικά:
(α) τη βεβαίωση απο το Τ.Ε.Ι. οτι ο σπουδαστής έχει τις προϋποθέσεις να κάνει την πρακτική του άσκηση
(β) αντίγραφο της σύμβασης μεταξύ του σπουδαστή και της Εταιρείας
(γ) την κάρτα πρόσληψης του σπουδαστή απο την Εταιρεία
(δ) την καρτέλα ενσήμων ή τον αριθμό μητρώου του Ι.Κ.Α. (Τα παραπάνω δικαιολογητικά έχουν σχέση με τις υπηρεσίες του ΟΑΕΔ και καλό θα είναι ο ενδιαφερόμενος - Εταιρεία ή σπουδαστής - να απευθύνονται στην αντίστοιχη υπηρεσία για περισσότερες και ακριβέστερες πληροφορίες.
Η διάρκεια της πρακτικής άσκησης είναι 6 μήνες ή 24 εβδομάδες πενθήμερης εργασίας. Κατά τη διάρκεια της πρακτικής άσκησης ο σπουδαστής έχει δικαίωμα να ζητήσει απο την Εταιρεία για συγκεκριμένο και σοβαρό λόγο συνολικά το πολύ έως 5 ημέρες άδεια.
(β) επικυρωμένη φωτοτυπία της καρτέλας των ενσήμων ή - αν αυτή δεν είναι συμπληρωμένη άμεσα - βεβαίωση αγοράς τους απο την Εταιρεία.
(γ) βεβαίωση της Εταιρείας που να αναφέρει τη διάρκεια της απασχόλησης του σπουδαστή.
ΔΙΑΔΙΚΑΣΙΑ ΓΙΑ ΤΗ ΔΙΑΚΟΠΗ ΤΗΣ ΠΡΑΚΤΙΚΗΣ ΑΣΚΗΣΗΣ
Εάν, για κάποιο σοβαρό λόγο, ο σπουδαστής θελήσει ή αναγκαστεί να διακόψει την πρακτική του άσκηση στη συγκεκριμένη Εταιρεία ή Υπηρεσία που εργάζεται, θα πρέπει, αφού συννενοηθεί με τον επόπτη εκπαιδευτικό, να κάνει αίτηση στο Τμήμα με την οποία να ζητά τη διακοπή της πρακτικής του άσκησης.
Στη συνέχεια ο επόπτης εκπαιδευτικός θα εισηγηθεί τη διακοπή της πρακτικής άσκησης του σπουδαστή στο Συμβούλιο του Τμήματος.
Εφόσον το Συμβούλιο του Τμήματος εγκρίνει την διακοπή, ο σπουδαστής θα πρέπει να καταθέσει στο Τμήμα:
το βιβλίο, συμπληρωμένο για το χρονικό διάστημα της εργασίας του σπουδαστή και υπογεγραμμένο απο τον ίδιο το σπουδαστή, τον επόπτη εργασίας του ο οποίος θα πρέπει να είναι απόφοιτος τουλάχιστον Τ.Ε.Ι. συναφούς αντικειμένου με την ειδικότητα του σπουδαστή και απο τον επόπτη εκπαιδευτικό,
επικυρωμένη φωτοτυπία της καρτέλας των ενσήμων ή - αν αυτή δεν είναι συμπληρωμένη άμεσα - βεβαίωση αγοράς τους απο την Εταιρεία ή Υπηρεσία,
βεβαίωση της Εταιρείας ή Υπηρεσίας που να αναφέρει τη διάρκεια της απασχόλησης του σπουδαστή.
Ο σπουδαστής έχει δικαίωμα να ξανακάνει τις ενέργειες που αναφέρονται παραπάνω για να απασχοληθεί σε κάποια άλλη Εταιρεία ή Υπηρεσία ώστε να συμπληρώσει το απαιτούμενο
διάστημα των 6 μηνών πρακτικής άσκησης.
ΑΝΑΛΥΤΙΚΕΣ ΟΔΗΓΙΕΣ ΠΡΑΚΤΙΚΗΣ ΑΣΚΗΣΗΣ Η ΠΡΑΚΤΙΚΗ ΑΣΚΗΣΗ ΣΤΟ ΤΜΗΜΑ ΗΛΕΚΤΡΟΛΟΓΙΑΣ ΤΟΥ ΠΕΙΡΑΙΑ
Σύμφωνα με το ιδρυτικό νόμο-πλαίσιο των ΤΙ η πρακτική άσκηση των σπουδαστών τους αποτελεί τμήμα του διδακτικού έργου. Η οργανική αυτή ένταξη της πρακτικής άσκησης μέσα στο πρόγραμμα των σπουδών, χαρακτηρίζει την βαρύτητα και τη σημασία που έχει ο θεσμός αυτός για τις σπουδές στα ΤΙ.
Η πρακτική αυτή άσκηση είναι υποχρεωτική, εξάμηνης διάρκειας (ημερολογιακό εξάμηνο), διεξάγεται μετά το τελευταίο εξάμηνο σπουδών και αποτελεί απαραίτητη προϋπόθεση για τη λήψη του πτυχίου.
Για πρώτη φορά με την ίδρυση των ΤΕΙ θεσμοθετείται η καταβολή της αποζημίωσης στους ασκούμενους σπουδαστές και επίσης παρέχεται ασφαλιστική κάλυψή τους, έναντι επαγγελματικού κινδύνου κατά τη διάρκεια της άσκησης.
Η αποζημίωση και οι ασφαλιστικές καλύψεις καταβάλλονται από τους εργοδότες και επιχορηγούνται (για τον ιδιωτικό τομέα και ΑΤΑ) από τον ΟΑΕΔ με 50% της αποζημίωσης.
Τέλος η πρακτική άσκηση είναι εποπτευόμενη από το εκπαιδευτικό προσωπικό του τμήματος και διεξάγεται με βάση το περίγραμμα προγράμματος πρακτικής άσκησης για την ειδικότητα του ηλ/γου ΤΕΙ και αξιολογείται μετά το πέρας της.
ΠΕΡΙΓΡΑΜΜΑ ΠΡΑΚΤΙΚΗΣ ΑΣΚΗΣΗΣ ΗΛ/ΓΩΝ
ΣΥΜΦΩΝΑ ΜΕ ΤΗΝ ΠΑΡΑΓΡΑΦΟ 1 ΤΟΥ ΑΡΘΡΟΥ 4 ΤΟΥ π.δ. 174/85 (ΦΕΚ 59/τ.Α'/29-3-95) για την << Άσκηση στο επάγγελμα των σπουδαστών των ΤΕΙ>> προβλέπεται καθορισμός περιγράμματος προγράμματος πρακτικής άσκησης στο επάγγελμα των σπουδαστών και της ειδικότητας ηλεκτρολόγων που λειτουργεί στα ΤΙ.
Το περίγραμμα αυτό καθορίστηκε με απόφαση του Υπουργού Εθνικής Παιδείας και Θρησκευμάτων και δημοσιεύεται δε μαζί με το πρόγραμμα σπουδών της ειδικότητας ηλεκτρολόγου ΤΕΙ.
ΠΕΡΙΓΡΑΜΜΑ ΠΡΟΓΡΑΜΜΑΤΟΣ ΑΣΚΗΣΗΣ ΣΤΟ ΕΠΑΓΓΕΛΜΑ ΤΜΗΜΑΤΟΣ ΗΛΕΚΤΡΟΛΟΓΙΑΣ ΤΕΙ.
Το περίγραμμα του προγράμματος πρακτικής άσκησης στο επάγγελμα του τμήματος Ηλεκτρολογίας των ΤΙ έχει ως εξής :
Α' Σκοπός της πρακτικής άσκησης των σπουδαστών των τμημάτων Ηλεκτρολογίας είναι η εξάσκησή τους στα πλαίσια του γνωστικού αντικειμένου του τμήματος.
Συγκεκριμένα η πρακτική άσκηση αφορά τους τομείς :
Μελέτης κατασκευής ηλεκτρονικών συσκευών και μηχανών.
Μελέτης κατασκευής ηλεκτρονικών εγκαταστάσεων.
Κατασκευής και ελέγχου ποιότητας ηλεκτρικών συσκευών, μηχανών και εγκαταστάσεων.
Εξακρίβωσης βλαβών και επισκευής των παραπάνω αντικειμένων.
Β' Εργασιακοί χώροι πρακτικής άσκησης.
Οι εργασιακοί χώροι για τη διεξαγωγή της πρακτικής άσκησης των παραπάνω σπουδαστών αναφέρονται στο άρθρο 3 του Π.Δ. 174/85 και ανήκουν είτε στο δημόσιο είτε στον ιδιωτικό τομέα όπως αυτός προσδιορίζεται στο άρθρο 1 παρ.6 του Ν. 1256/1982 ή στον κοινωνικοποιημένο τομέα. Ειδικότερα η πρακτική άσκηση διεξάγεται :
Στο δημόσιο τομέα, όπως σε ιδρύματα και πρόσωπα δημοσίου δικαίου και εταιρίες δημοσίου συμφέροντος (ΑΤΕ, ΔΕΗ, ΕΡΤ, ΕΑΒ. Μεγάλες στρατιωτικές μονάδες κατασκευής και επισκευής ηλεκτρολογικού υλικού κλπ).
Σε εργοστάσια κατασκευής ηλεκτρολογικού υλικού.
Γ' Πρόγραμμα πρακτικής άσκησης
Ο επόπτης της πρακτικής άσκησης σε συνεργασία με τον αρμόδιο της κατά περίπτωσης μονάδας ή υπηρεσίας, κατανέμει το χρόνο της πρακτικής άσκησης σε όλα τα τμήματα της μονάδας έτσι ώστε ο ασκούμενος σπουδαστής να αποκτήσει εμπειρίες που καλύπτουν το μεγαλύτερο δυνατό μέρος των γνωστικών περιοχών που αναφέρονται στην παρ. Α' του παρόντος. Για το σκοπό αυτό είναι δυνατή η μετακίνηση σπουδαστών κατά την κρίση της επιτροπής πρακτικής σε διάφορες μονάδες.
Δ' Διάρκεια Πρακτικής Άσκησης
Το περίγραμμα αυτό της πρακτικής άσκησης αφορά περίοδο έξι μηνών , στη διάρκεια της οποίας ο σπουδαστής θα πρέπει να ασκηθεί σε όλες τις δραστηριότητες της μονάδας ή υπηρεσίας άσκησης που σχετίζονται με την ειδικότητά του.
ΘΕΣΜΙΚΟ ΠΛΑΙΣΙΟ ΠΡΑΚΤΙΚΗΣ ΑΣΚΗΣΗΣ Η ΠΡΑΚΤΙΚΗ ΑΣΚΗΣΗ ΩΣ ΔΙΔΑΚΤΙΚΟ ΕΡΓΟ
Με τη διάταξη του άρθρου 24 του Ν. 1404/83 για τη <<Δομή και λειτουργία των ΤΙ>>, καθιερώνεται για πρώτη φορά, η πρακτική άσκηση, ως μέρος του διδακτικού έργου και ως εκ τούτου αποτελεί αναπόσπαστο τμήμα των σπουδών. Η άσκηση στο επάγγελμα είναι ελεγχόμενη από το τμήμα και αποσκοπεί:
α) Στην ενημέρωση των ασκουμένων για τη διάρθρωση και λειτουργία των μονάδων παραγωγής ή υπηρεσιών, για τους κοινωνικούς, οικονομικούς και τεχνολογικούς παράγοντες που επηρεάζουν τις συνθήκες εργασίας, καθώς και στην ενεργό συμμετοχή των ασκούμενων στις διαδικασίες και μεθόδους παραγωγής ή παροχής υπηρεσιών.
β) Στο συσχετισμό των θεωρητικών και εργαστηριακών γνώσεων που αποκτήθηκαν κατά τη διάρκεια των σπουδών με τα προβλήματα των χώρων εφαρμογής.
γ) Στην επαφή του τμήματος με τους χώρους παραγωγής και εφαρμοσμένης έρευνας για τη δημιουργία αμφίδρομης σχέσης μεταξύ τους. Οι σπουδαστές κατά τη διάρκεια της πρακτικής άσκησής τους, εκτός από το δικαίωμα αποζημίωσης και ασφάλισής τους, σύμφωνα με τις διατάξεις της παραγράφου αυτής, δεν αποκτούν κανένα άλλο δικαίωμα εργασιακής ή συνταξιοδοτικής μορφής.
Οι σπουδαστές αυτοί κατά τη διάρκεια της άσκησής τους ασφαλίζονται στο ΟΚΑ μόνο για τις περιπτώσεις ατυχήματος και ασθένειας (1% της αποζημίωσης).
Οι ασφαλιστικές εισφορές και η αποζημίωση των σπουδαστών του προηγούμενου εδαφίου βαρύνουν εξ ολοκλήρου τις υπηρεσίες απασχόλησης (για τους ιδιώτες και ΑΤΑ η αποζημίωση επιχορηγείται).
Η διάρκεια της πρακτικής άσκησης στο επάγγελμα ορίζεται σε έξι (6) μήνες (ή 24 ημερολογιακές εβδομάδες πενθήμερης εργασίας) και πραγματοποιείται μετά το τελευταίο εξάμηνο σπουδών. Η περίοδος αυτή άσκησης είναι συνεχόμενη, χωρίς διακόπτη, εκτός των περιπτώσεων εποχιακών επιχειρήσεων.
ΓΕΝΙΚΟΙ ΙΣΧΥΟΝΤΕΣ ΚΑΝΟΝΕΣ ΚΑΙ ΕΡΓΑΣΙΑΚΟΙ ΧΩΡΟΙ ΠΡΑΚΤΙΚΗΣ ΑΣΚΗΣΗΣ
Η πρακτική άσκηση πραγματοποιείται κατά κύριο λόγο στην ευρύτερη γεωγραφική περιοχή της έδρας του ΤΙ, σε θέσεις του δημοσίου τομέα σύμφωνα με τις διατάξεις του άρθρου 12 του Ν. 1351/1983 (ΕΚ 56) και σε θέσεις του ιδιωτικού τομέα, που δημιουργούνται με πρωτοβουλία είτε και ιδιωτικών φορέων είτε της πολιτείας.
ΔΙΚΑΙΩΜΑΤΑ ΚΑΙ ΥΠΟΧΡΕΩΣΕΙΣ ΑΣΚΟΥΜΕΝΩΝ ΣΠΟΥΔΑΣΤΩΝ ΚΑΙ ΔΙΑΔΙΚΑΣΙΕΣ
Κάθε σπουδαστής που πρόκειται να πραγματοποιήσει πρακτική άσκηση στο επάγγελμα υποβάλλει αίτηση - δήλωση στο τμήμα (συνημμένο 1) με την οποία δηλώνει μια ή περισσότερες υπηρεσίες ή επιχειρήσεις στις οποίες ενδιαφέρεται να απασχοληθεί. Η επιτροπή πρακτικής άσκησης κατανέμει τους σπουδαστές στις υπάρχουσες θέσεις αφού συνεκτιμήσει τις δηλώσεις τους και ανακοινώνει σε κάθε εργοδότη τα ονόματα των σπουδαστών που θα ασκηθούν σε αυτόν.
Το τμήμα ασκεί τη γενική εποπτεία της διεξαγόμενης πρακτικής άσκησης των σπουδαστών του στο επάγγελμα μέσω των εποπτών καθηγητών του που το ίδιο ορίζει.
Σε περιπτώσεις άσκησης των σπουδαστών σε θέσεις εργασίας ευρύτερης περιοχής άλλου ΤΕΙ, η εποπτεία ανατίθεται σε μέλη του Ε.Π. συναφούς ειδικότητας του ΤΕΙ που βρίσκεται πλησιέστερα στη περιοχή άσκησης κατόπιν συνεννόησης των αντιστοίχων τμημάτων.
Η διοίκηση των φορέων στους οποίους ασκούνται οι σπουδαστές υποχρεούνται να ορίζει ένα υπεύθυνο επόπτη του φορέα, απόφοιτο ΤΕΙ ή ΑΕΙ ή ανώτερης σχολής συναφούς ειδικότητας με αυτή των ασκουμένων.
Κατά τη διάρκεια της πρακτικής άσκησης, ο ασκούμενος σπουδαστής μπορεί, για σοβαρούς λόγους, να απουσιάσει δικαιολογημένα για πέντε (5) εργάσιμες ημέρες συνολικά. Οι απουσίες καταχωρούνται στο βιβλίο πρακτικής άσκησης, θεωρούνται και υπογράφονται από τον επόπτη εκπαιδευτικό και εγκρίνονται ή απορρίπτονται από τον προϊστάμενο του τμήματος. Ο ασκούμενος στο χώρο της εργασίας του, υποχρεούται να ακολουθεί τους κανονισμούς ασφάλειας και εργασίας ως και κάθε άλλη ρύθμιση που ισχύει για το προσωπικό της επιχείρησης ή υπηρεσίας. Αυθαίρετες απουσίες μπορούν να οδηγήσουν στη διακοπή της απασχόλησης.
Κάθε ασκούμενος σπουδαστής τηρεί βιβλίο πρακτικής άσκησης, το οποίο διατίθεται δωρεάν από το τμήμα Στο βιβλίο πρακτικής άσκησης αναγράφονται από τον ασκούμενο κατά εβδομάδα οι εργασίες στις οποίες απασχολήθηκε καθώς και συνοπτική περιγραφή των καθηκόντων που του ανατέθηκαν στο χώρο εργασίας. Κάθε εβδομαδιαία καταχώρηση ελέγχεται και υπογράφεται από τον υπεύθυνο της επιχείρησης ή υπηρεσίας, για την παρακολούθηση των ασκουμένων.
Σε περιπτώσεις που η διοίκηση του φορέα απασχόλησης δεν ακολουθεί σε γενικές γραμμές το πρόγραμμα απασχόλησης των ασκούμενων ή τους ετεροαπασχολεί είναι δυνατόν, ύστερα από απόφαση της επιτροπής πρακτικής άσκησης του τμήματος, να διακοπεί η άσκηση στον συγκεκριμένο αυτό εργασιακό χώρο. Η επιτροπή μεριμνά, ώστε να βρεθούν κατά προτεραιότητα νέες θέσεις για τους σπουδαστές που διέκοψαν την άσκηση με τον τρόπο αυτό. Στη νέα θέση πραγματοποιείται πρακτική άσκηση μόνο για το διάστημα που υπολείπεται για τη συμπλήρωση του αναγκαίου χρονικού ορίου.
Αν κατά τη διάρκεια της πρακτικής άσκησης ο ασκούμενος διαπιστώσει ότι δεν απασχολείται σε θέματα της ειδικότητάς του, υπό την ευρεία έννοια, οφείλει να το δηλώσει με σημείωμά του, τόσο στον υπεύθυνο που έχει ορισθεί για το χώρο εργασίας, όσο και για τον υπεύθυνο επόπτη του τμήματος, ο οποίος αποφασίζει αν συντρέχει λόγος αλλαγής θέσης εργασίας ή όχι και σε καταφατική περίπτωση συνεργάζεται με την επιτροπή πρακτικής άσκησης για την τοποθέτηση του ασκούμενου σε άλλη θέση.
Σπουδαστής, ο οποίος τοποθετείται από το τμήμα του σε θέση πρακτικής άσκησης του Δημοσίου τομέα και δεν παρουσιάζεται το αργότερο εντός (10) ημερών, από την έναρξη του προγράμματος της πρακτικής άσκησης, αποκλείεται από τη θέση αυτή, η οποία αποδεσμεύεται και μπορεί να διατεθεί για κάλυψη άλλων αναγκών.
Ο σπουδαστής αυτός κάνει πια πρακτική άσκηση εφ'οσον θέλει στον Δημόσιο τομέα, με την έναρξη της επόμενης περιόδου.
Μετά την ολοκλήρωση της πρακτικής άσκησης, ο σπουδαστής υποβάλλει δια του πρωτοκόλλου της γραμματείας στο τμήμα του, αίτηση για έγκριση ολοκλήρωσης πρακτικής άσκησης.
Το βιβλίο πρακτικής άσκησης, κατάλληλα συμπληρωμένο με τον αριθμό εβδομαδιαίων εκθέσεων, το χρόνο και το αντικείμενο απασχόλησης, τις ημέρες απουσίας και την επίδοσή του. Βιβλιάριο ασφάλισης.
Βεβαίωση σχετικά με το αντικείμενο και το χρόνο απασχόλησης του ασκούμενου κατά την πρακτική άσκηση. (συνημμένο 2)
Ο προϊστάμενος του τμήματος στον οποίο υποβάλλονται τα δικαιολογητικά πρακτικής άσκησης αποφασίζει για την αποδοχή ή απόρριψη τους. Σε περίπτωση απόρριψης το συμβούλιο του τμήματος αποφασίζει μετά από αίτηση του ενδιαφερόμενου σπουδαστή οριστικά για τη διάρκεια και το αντικείμενο απασχόλησης που πρέπει να ασκηθούν συμπληρωματικά ή ακυρώνει την απόφαση απόρριψης του προϊσταμένου και κλάνει δεκτά τα δικαιολογητικά.
ΧΡΟΝΙΚΕΣ ΠΕΡΙΟΔΟΙ ΚΑΙ ΚΑΝΟΝΕΣ ΤΟΠΟΘΕΤΗΣΗΣ ΚΛΠ
Με την εγκύκλιο οδηγία Ε5/332/22-1-86 του Υπουργού Παιδείας, καθιερώνονται δυο συγκεκριμένες περίοδοι πρακτικής άσκησης : Η εξάμηνη πρακτική άσκηση σε καθορισμένες θέσεις του δημοσίου και ιδιωτικού τομέα, θα διεξάγεται πλέον μόνο σε δυο συγκεκριμένες χρονικές περιόδους που είναι : για τους σπουδαστές που αποφοιτούν το φεβρουάριο από την 1η Απριλίου μέχρι 30 Σεπτεμβρίου και για τους σπουδαστές που αποφοιτούν Ιούνιο, από την 1η Οκτωβρίου μέχρι 31 Μαρτίου.
Ειδικά για τον ιδιωτικό τομέα, εφ'όσον η θέση για την πρακτική άσκηση εξασφαλίζεται από τον ενδιαφερόμενο (συν.4), δεν ισχύουν τα προηγούμενα χρονικά πλαίσια, δηλαδή η πρακτική άσκηση μπορεί να αρχίζει αμέσως μετά τι πέρας των εξετάσεων του τελευταίου εξαμήνου σπουδών και πάντως σύμφωνα με τις προϋποθέσεις της παρ.6 του άρθρου 4 του Π.Δ.174/85.
Η ανωτέρω εξάμηνη πρακτική άσκηση πραγματοποιείται μετά το τελευταίο εξάμηνο σπουδών και εφ'όσον ο σπουδαστής έχει παρακολουθήσει με επιτυχία το σύνολο των μαθημάτων του προγράμματος σπουδών του.
Κατά εξαιρεση μπορεί να οφείλει μέχρι τρία το πολύ μαθήματα και πάντως όχι μαθήματα ειδικότητας.
Τα μαθήματα ειδικότητας που ήδη έχουν καθοριστεί από το τμήμα ώστε οι σπουδαστές να διαμορφώνουν ανάλογα το ατομικό τους πρόγραμμα (συνημμένο 5).
ΑΣΦΑΛΙΣΗ ΣΠΟΥΔΑΣΤΩΝ ΤΕΙ ΚΑΤΑ ΤΗ ΔΙΑΡΚΕΙΑ ΤΗΣ ΠΡΑΚΤΙΚΗΣ ΑΣΚΗΣΗΣ.
Στους σπουδαστές των ΤΕΙ σύμφωνα με το Π.Δ. 185/84 (ΦΕΚ 61/τ.Α'/8.5.84) παρέχεται ιατροφαρμακευτική και νοσοκομειακή περίθαλψη για όλη την διάρκεια της πρακτικής των σπουδαστών. Με την κοινή απόφαση Ε5/1303/3.3.86, καθιερώνεται και παρέχεται πέρα από την προαναφερόμενη περίθαλψη, ασφάλιση των σπουδαστών κατά το χρόνο που πραγματοποιούν την πρακτική τους άσκηση, κατά κινδύνου ατυχήματος (επαγγελματικός κίνδυνος).
Η ασφαλιστική εισφορά υπολογίζεται σε ποσοστό 1% επί της καταβαλλόμενης κάθε φορά αποζημίωσης στον ασκούμενο σπουδαστή.
Τέλος με την ίδια απόφαση, ρυθμίζονται οι όροι και προϋποθέσεις αποζημίωσης σε περίπτωση ατυχήματος.
ΟΔΗΓΙΕΣ ΙΚΑ ΓΙΑ ΤΗΝ ΑΣΦΑΛΙΣΗ ΣΠΟΥΔΑΣΤΩΝ ΤΕΙ ΚΑΤΑ ΤΗ ΔΙΑΡΚΕΙΑ ΤΗΣ ΠΡΑΚΤΙΚΗΣ ΑΣΚΗΣΗΣ
Σε εφαρμογή της απόφασης Ε5/13003/86 εκδόθηκε η εγκύκλιος αριθμός 100/124/29.5.86 από τη διοίκηση του ΙΚΑ που ακολουθεί και η οποία εξειδικεύει την διαδικασία ασφάλισης κατά του επαγγελματικού κινδύνου των πρακτικά ασκούμενων σπουδαστών.
'Ετσι, σύμφωνα με την εγκύκλιο εκτός των άλλων ορίζεται ότι:
Οι ασφαλιστικές εισφορές (1%) επί της καταβαλλόμενης κάθε φορά αποζημίωσης, καταβάλλονται από τον εργοδότη, σύμφωνα με τις διατάξεις της νομοθεσίας του ιδρύματος, για τον τρόπο είσπραξης των εισφορών.
Οι πρακτικά ασκούμενοι σπουδαστές απογράφονται σαν ασφαλισμένοι στα μητρώα του ιδρύματος και εφοδιάζονται με ασφαλιστικά βιβλιάρια, που έχουν στην πρώτη σελίδα με την ένδειξη <<Ασφάλιση Κινδύνου Ατυχήματος>>.
Σύμφωνα με την παραπάνω παράγραφο (α) στα βιβλιάρια αυτά θα επικολλώνται ανάλογα ένσημα, που στη συγκεκριμένη περίπτωση είναι ασθενείας.
Οι ημέρες εργασίας που αναφέρονται στα βιβλιάρια δεν ανακεφαλαιώνοναι και οι ημέρες ασφάλισης δεν λαμβάνονται υπ'όψη σε καμία άλλη περίπτωση.
Σε περίπτωση εργατικού ατυχήματος, θα χορηγούνται στους ασφαλισμένους σπουδαστές, σύμφωνα με τους όρους και τις προϋποθέσεις της περί ΙΚΑ σχετικής νομοθεσίας, οι ακόλουθες παροχές:
Για τη χορήγηση της ιατρικής περίθαλψης και του επιδόματος ασθενείας, λόγω εργατικού ατυχήματος, ο παθών θα εφοδιάζεται με ειδικό βιβλιάριο <<Δελτίο περιθάλψεως ατυχήματος>>.
Διευκρινίζεται ότι ο κατά τα παραπάνω ειδικός τρόπος ασφάλισης των σπουδαστών της κατηγορίας αυτής, κατά του κινδύνου ατυχήματος, ισχύει για όσο χρόνο διαρκεί κάθε φορά η πρακτική άσκησή τους. Επιπλέον θα πρέπει οι επιχειρήσεις που θα απασχολούν σπουδαστές για πρακτική άσκηση να είναι εφοδιασμένες με την βεβαίωση του τμήματος που προβλέπει η παρ. 5 του άρθρου 4 του Π>Δ> 174/85 (συνημμένο 6).
ΑΠΟΖΗΜΙΩΣΗ ΠΡΑΚΤΙΚΗΣ ΑΣΚΗΣΗΣ
Για τους σκοπούς του προγράμματος πρακτικής άσκησης με τον όρο δημόσιος τομέας, θεωρείται και περιλαμβάνεται όλος εκείνος ο χώρος που καθορίζεται σύμφωνα με το άρθρο 1 παρ. 6 του Ν. 1256/82, εκτός των Οργανισμών Τοπικής Αυτοδιοίκησης (ΟΤΑ), καθώς και των δημοτικών και κοινοτικών επιχειρήσεων.
ΤΡΟΠΟΣ ΚΑΘΟΡΙΣΜΟΥ ΑΠΟΖΗΜΙΩΣΗΣ ΓΙΑ ΤΟ ΔΗΜΟΣΙΟ ΤΟΜΕΑ
Το ύψος της αποζημίωσης, σύμφωνα με την παρ. 4β του άρθρου 71/Ν.1566/85, καθορίζεται με κοινές αποφάσεις των Υπουργών Εθνικής Παιδείας & θρησκευμάτων και Οικονομικών σήμερα το ποσό αυτό για τον δημόσιο τομέα είναι εξήντα χιλιάδες (60.000)δρχ. και αναπροσαρμόζεται με υπουργικές αποφάσεις. Η αποζημίωση Δε αυτή δεν υπόκειται σε καρατήσεις. ΡΥΘΜΙΣΗ ΘΕΜΑΤΩΝ ΑΠΟΖΗΜΙΩΣΗΣ ΚΑΙ ΕΠΙΧΟΡΗΓΗΣΗΣ ΑΥΤΗΣ ΓΙΑ ΤΟΝ ΙΔΙΩΤΙΚΟ ΤΟΜΕΑ
Ιδιωτικές επιχειρήσεις, συνεταιρισμοί και οργανισμοί το. Αυτοδιοίκησης πρέπει να αποτελούν πεδίο συνάντησης και γνωριμίας του κόσμου της εργασίας και των αποφοίτων της εκπαίδευσης. ταυτόχρονα πρέπει να εξυπηρετούν την αμφίδρομη πληροφόρηση, με στόχο τόσο την ορθολογική στελέχωση των επιχειρήσεων και υπηρεσιών, όσο και την επαγγελματική εξασφάλιση των αποφοίτων.
Με νομοθετική και διοικητική ρύθμιση καθορίστηκε από τον ΟΑΕΔ η δυνατότητα επιχορήγησης και το ύψος αυτής για τις επιχειρήσεις που απασχολούν σπουδαστές για πρακτική άσκηση. Έτσι σύμφωνα με Ε5/1797/86 και Ε5/4825/86 κοινές αποφάσεις των Υπουργών Εθνικής Παιδείας & Θρησκευμάτων και Εργασίας που αφορούν την ρύθμιση θεμάτων αποζημίωσης και συνθηκών απασχόλησης ασκούμενων σπουδαστών ΤΕΙ.
1.Καθορίζεται το ύψος της προβλεπόμενης αποζημίωσης των ασκούμενων σπουδαστών ΤΕΙ σε ποσοστό 80% επί του ημερομισθίου του ανειδίκευτου εργάτη, που ισχύει κάθε φορά, με βάση την Εθνική Γενική Συλλογική Σύμβαση Εργασίας.
2.Η επιχορήγηση των επιχειρήσεων του ιδιωτικού και δημόσιου τομέα καθώς και των Υπηρεσιών του Δημοσίου και των Ν.Π.Δ.Δ. που προσφέρονται για την πρακτική άσκηση των σπουδαστών των ΤΕΙ από τον ΟΑΕΔ, ανέρχεται σε ποσοστό 50% επί της καταβαλλόμενης κάθε φορά αποζημίωσης και σύμφωνα με την παρ. 1 της παρούσας.
3. Η ασφαλιστική εισφορά κατά επαγγελματικού κινδύνου, υπέρ του ΙΚΑ, σύμφωνα με την κοινή απόφαση Ε5/1303/3.3.86 των Υπουργών Εθνικής Παιδείας & Θρησκευμάτων και Υγείας, Πρόνοιας & Κοινονικών Ασφαλίσεων καταβάλλεται από τον εργοδότη.
4. Μεταξύ της επιχείρησης ή Υπηρεσίας της παρ. 2 της παρούσας, που προσφέρεται για την πρακτική άσκηση σπουδαστών ΤΕΙ και του Τμήματος προέλευσης του ασκούμενου, συνάπτεται ειδική σύμβαση, που προσυπογράφεται και από τον ασκούμενο. (συνημμένο 7).
Οι όροι που περιλαμβάνονται στην ειδική αυτή σύμβαση, ιδίως είναι οι εξής :
Ο ασκούμενος, στο χώρο της εργασίας, υποχρεούται να ακολουθεί το ωράριο της λειτουργίας της επιχείρησης, τους κανονισμούς ασφαλείας και εργασίας καθώς και κάθε άλλη ρύθμιση που ισχύει για το προσωπικό της επιχείρησης ή Υπηρεσίας.
Για αυθαίρετες απουσίες και για τη μη συμμόρφωση του ασκούμενου με τα παραπάνω, ενημερώνεται σχετικά το Τμήμα προέλευσής του, μέσο του επόπτη εκπαιδευτικού, προκειμένου να υπάρξει συμμόρφωσή του.
Σε περίπτωση υποτροπής του ασκούμενου, η επιχείρηση ή η Υπηρεσία, μπορεί να καταγγείλει μονομερώς την ειδική σύμβαση και να διακόψει την απασχόλησή του.
Τότε ο σπουδαστής υποχρεούται να επαναλάβει, τον επόμενο χρόνο τη διαδικασία εξεύρεσης νέας θέσης, για τη συμπλήρωση του υπολοίπου χρόνου της πρακτικής του άσκησης.
Η πρακτική άσκηση και συνεπώς και η ειδική σύμβαση, λήγει αυτομάτως με το πέρας της υποχρέωσης για άσκηση του σπουδαστή.
Η επιχείρηση ή Υπηρεσία που προσφέρεται για την πρακτική άσκηση των σπουδαστών ΤΕΙ στα πλαίσια της κοινωνικής της αποστολής, υποχρεούται να συμβάλλει κατά τον καλύτερο δυνατό τρόπο στην αρτιότερη εκπαίδευση των ασκουμένων. Για το σκοπό αυτό ορίζει έναν υπεύθυνο, απόφοιτο ΤΕΙ ή ΑΕΙ ή ανώτερης σχολής, συναφούς ειδικότητας με αυτή των ασκούμενων και με επαρκή εμπειρία στον εργασιακό χώρο ο οποίος: Επιβλέπει την εργασία και την επίδοση των ασκούμενων.Υποβάλλει προτάσεις στη διεύθυνση της επιχείρησης ή της Υπηρεσίας για βελτίωση των συνθηκών εργασίας και εκπαίδευσης των ασκούμενων.
Συνεργάζεται με τον επόπτη εκπαιδευτικό του τμήματος, για την αποτελεσματικότερη άσκηση των σπουδαστών, με βάση τις δυνατότητες της επιχείρησης ή Υπηρεσίας.
Ο ασκούμενος σπουδαστής εποπτεύεται από το τμήμα του, σύμφωνα με τις σχετικές διατάξεις του Π.Δ. 174/1985 και της Ε5/332/22.1.86 οδηγίας του ΥΠΕΠΘ.
Οι σπουδαστές ΤΕΙ κατά τη διάρκεια της πρακτικής τους άσκησης, εκτός από το δικαίωμα της αποζημίωσης και ασφάλισής τους έναντι επαγγελματικού κινδύνου, δεν αποκτούν κανένα άλλο δικαίωμα εργασιακής ή συνταξιοδοτικής μορφής σύμφωνα με τις διατάξεις της παρ. 1 του άρθρου 12 του Ν. 1351/83.
ΟΔΗΓΙΕΣ ΟΑΕΔ ΓΙΑ ΤΗΝ ΕΠΙΧΟΡΗΓΗΣΗ ΤΩΝ ΕΠΙΧΕΙΡΗΣΕΩΝ ΤΟΥ ΙΔΙΩΤΙΚΟΥ ΤΟΜΕΑ
Σε εφαρμογή των προαναφερομένων αποφάσεων εκδόθηκε από τον ΟΑΕΔ η εγκύκλιος 94200/5-8-86, με την οποία καθορίζονται οι δικαιούχοι και η διαδικασία επιχορήγησης των επιχειρήσεων που απασχολούν πρακτικά ασκούμενους σπουδαστές ΤΕΙ.
Ειδικότερα με την εγκύκλιο αυτή ορίζονται :
Οι δικαιούχοι της επιχορήγησης, δηλαδή όλες οι ιδιωτικές επιχειρήσεις και οι ΟΤΑ.
Η επιχορήγηση ανέρχεται σε ποσοστό 50% επί της καταβαλλόμενης κάθε φορά αποζημίωσης και σύμφωνα με την παράγραφο 1 της απόφασής μας Ε5/1797/20.3.86
Η απόδοση θα γίνεται από την Υπηρεσία του ΟΑΕΔ της έδρας της επιχείρησης κάθε τρίμηνο, με επιταγή που θα εκδίδεται στο όνομα του εργοδότη. Η αξίωση αυτή του αεργοδότη παραγράφεται εφόσον δεν ασκηθεί μέσα στους τρείς μήνες που ακολουθούν το πέρας της πρακτικής άσκησης του σπουδαστή.
Για την απόδοση του ποσού κάθε τριμήνου ο εργοδότης θα πρέπει αν υποβάλει στην Υπηρεσία τα εξής δικαιολογητικά :
Βεβαίωση του ΤΕΙ ότι ο σπουδαστής έχει τις προϋποθέσεις να αρχίσει την εξάμηνη πρακτική άσκηση σύμφωνα με τις διατάξεις του Π.Δ. 174/85 (μετά το τελευταίο εξάμηνο σπουδών κ.τ.λ) (συνημμένο 6).
Αντίγραφο της ειδικής σύμβασης που συνάπτεται μεταξύ του εργοδότη και του τμήματος του ΤΕΙ του σπουδαστή κατά την έναρξη της πρακτικής άσκησης (που προβλέπει η Ε51797/28.3.86. Κοινή Απόφαση των Υπουργών Εθν. Παιδείας & Θρησκευμάτων και Εργασίας, όπως τροποποιήθηκε με την Ε5/4825/16.6.86 όμοια).
Υπεύθυνη δήλωση του εργοδότη εις διπλούν σε ειδικό έντυπο που θα χορηγείται από τις Υπηρεσίες του Οργανισμού που θα περιλαμβάνει :
τον ακριβή τίτλο της επιχείρησης, τον αριθμό μητρώου και τη διεύθυνση.
τα ατομικά στοιχεία του ατόμου που ορίζεται εκπρόσωπος της επιχείρησης για τη συναλλαγή με τον ΟΑΕΔ.
το ονοματεπώνυμο των σπουδαστών που απασχολήθηκαν στην επιχείρηση για την πρακτική τους άσκηση, τη χρονική περίοδο και την ειδικότητα, τον αριθμό των ημερομισθίων, το ποσό που καταβλήθηκε στον καθένα και την υπογραφή του σπουδαστή που έχει εισπράξει το ποσό αυτό.
Για την καλύτερη εξυπηρέτηση των εργοδοτών και των σπουδαστών το Δ.Σ του ΟΑΕΔ αποφάσισε η απόδοση στον εργοδότη, να γίνεται κάθε τρίμηνο (δηλαδή σε δύο δόσεις).
Για όσους όμως εργοδότες το επιθυμούν, μπορεί να γίνεται και μία φορά στο τέλος της περιόδου της πρακτικής άσκησης.
Τέλος για την καλύτερη οργάνωση, εποπτεία και κατοχύρωση της πρακτικής άσκησης από όλα τα ενδιαφερόμενα μέρη, για τους σπουδαστές που διεξάγουν την άσκησή τους στον ιδιωτικό τομέα, συμπληρώνεται όπως φαίνεται και στο υπόδειγμα που ακολουθεί, μια σύμβαση που καλείται ειδική σύμβαση εργασίας για πρακτική άσκηση σπουδαστών ΤΕΙ (συνημμένο 7). ΔΙΕΥΚΟΛΥΝΣΗ ΤΩΝ ΣΠΟΥΔΩΝ ΤΩΝ ΕΡΓΑΖΟΜΕΝΩΝ ΣΠΟΥΔΑΣΤΩΝ ΤΩΝ ΤΕΧΝΟΛΟΓΙΚΩΝ ΕΚΠΑΙΔΕΥΤΙΚΩΝ ΙΔΡΥΜΑΤΩΝ (ΤΕΙ) Π.Δ. 483. Στην παρ. 7 του άρθρου 2 του παραπάνω Π.Δ. προβλέπεται μια ουσιαστική διευκόλυνση για τους εργαζόμενους σπουδαστές οι οποίοι πρέπει να πραγματοποιήσουν και αυτοί όπως και όλοι οι υπόλοιποι την πρακτική τους άσκηση.
Με την παράγραφο αυτή η επιχείρηση ή υπηρεσία πρέπει να τοποθετήσει σε αντίστοιχο τμήμα, εφόσον υπάρχει, τον εργαζόμενο σπουδαστή.
ΔΙΑΔΙΚΑΣΙΕΣ ΠΟΥ ΠΡΕΠΕΙ ΝΑ ΑΚΟΛΟΥΘΟΥΝΤΑΙ ΚΑΤΑ ΤΗΝ ΕΓΚΡΙΣΗ – ΠΡΑΓΜΑΤΟΠΟΙΗΣΗ – ΑΞΙΟΛΟΓΗΣΗ ΤΗΣ ΠΡΑΚΤΙΚΗΣ ΑΣΚΗΣΗΣ. Μετά την συμπλήρωση των αναγκαίων προϋποθέσεων ο σπουδαστής υποβάλει αίτηση για τοποθέτηση σε θέση δημοσίου ή ιδιωτικού φορέα (στην περίπτωση ιδιωτικού φορέα δικής του επιλογής απαιτείται η προσκόμιση σχετικής επιστολής εκδήλωσης ενδιαφέροντος) (συνημμένο 4).
Ο σπουδαστής με δική του ευθύνη ενημερώνεται για την απόφαση τοποθέτησης της επιτροπής πρακτικής άσκησης καθώς και για τις σχετικές διαδικασίες.
Ο σπουδαστής παραλαμβάνει την σχετική βεβαίωση ικανοποίησης των προϋποθέσεων και τοποθέτησης καθώς και την αναγκαία ειδική σύμβαση εργασίας την οποία πρέπει να επιστρέψει υπογεγραμμένη (3 αντίγραφα) από αυτόν και τον φορέα απασχόλησης στο τμήμα.
Είναι δυνατόν ο σπουδαστής να παραλάβει προς αναζήτηση θέσης απασχόλησης για πρακτική άσκηση βεβαίωσης εκπλήρωσης προϋποθέσεων χωρίς συγκεκριμένο φορέα.
Εντός 15 ημερών από την τοποθέτηση στο χώρο πρακτικής άσκησης ενημερώνεται το τμήμα ηλεκτρολογίας και ο υπεύθυνος επόπτης πρακτικής άσκησης για τα πλήρη στοιχεία (δ/νση – τηλ) του φορέα και της έδρας απασχόλησης, τον υπεύθυνο, το αντικείμενο πρακτικής άσκησης και το ωράριο εργασίας.
Για κάθε πρόβλημα του ασκούμενου με την επιχείρηση πρακτικής άσκησης και γενικότερα με την διεξαγωγή της πρακτικής άσκησης ο ασκούμενος πρέπει να ενημερώνει άμεσα τον επόπτη πρακτικής άσκησης του τμήματος Ηλ/γίας.
Το βιβλίο πρακτικής άσκησης θα συμπληρώνεται για κάθε ημέρα άσκησης και θα υπογράφεται στο τέλος κάθε εβδομάδας από τον σπουδαστή και τον εργοδότη που θα σφραγίζει με την ορθογώνια σφραγίδα (πλαίσιο και ΑΦΜ). Το βιβλίο θα συμπληρώνεται στο τέλος της άσκησης και στις τελευταίες σελίδες του όπως αναφέρεται στην έκθεση:
α) του επόπτη φορέα απασχόλησης (υπεύθυνος εργοδότης)
β)του επόπτη καθηγητή
Αίτηση στο ΙΚΑ για βιβλιάριο ασφάλισης που θα παραδίδεται στον Εργοδότη για επικόλληση ενσήμων, ειδικά ένσημα πρακτικής άσκησης για ασφάλεια ατυχημάτων.
Μέσα σε οκτώ (8) ημέρες από την ημερομηνία υπογραφής της συμβάσεως πρέπει απαραιτήτως ο ασκούμενος να δηλωθεί στον ΟΑΕΔ με τα ακόλουθα δικαιολογητικά: α) Βεβαίωση ανάθεσης πρακτικής άσκησης
β) Ειδική σύμβαση εργασίας
Μετά το πέρας της πρακτικής θα υποβάλλονται :
α)στον επόπτη έκθεση περιγραφής φορέα απασχόλησης (βλέπε οδηγίες)
β)στη γραμματεία με αίτηση τα κάτωθι :
βεβαίωση από τον εργοδότη που θα αναφέρει τις ημερομηνίες έναρξης και περάτωσης της άσκησης καθώς και το αντικείμενο απασχόλησης.
το βιβλιάριο ενσήμων (πρωτότυπο – φωτοαντίγραφο).
ΟΔΗΓΙΕΣ ΣΥΝΤΑΞΗΣ ΕΚΘΕΣΗΣ ΠΕΡΙΓΡΑΦΗΣ ΤΟΥ ΦΟΡΕΑ
Η έκθεση αυτή είναι προαιρετική σύμφωνα με την εκτίμηση του επόπτη.
Αντικείμενο και όγκος εργασιών ετήσιος οικονομικός κύκλος, εργαζόμενοι αριθμοί και ειδικότητες, αναλογίες (π.χ. άνδρες γυναίκες, πτυχιούχοι και μη), οργανόγραμμα, κάθετη και οριζόντια ανάλυση επιχείρησης και αντικειμένου της.
Στατιστικά στοιχεία εγκαταστάσεων, ισχύς, μ^2, μ^3, βαθμός εισόδου νέων τεχνολογιών στην επιχείρηση.
Η παραπάνω έκθεση συντάσσεται σε συνεργασία με την επιχείρηση και ιδιαίτερα με τον υπεύθυνο του φορέα για την πρακτική άσκηση. Σκοπός της έκθεσης είναι να δώσει τη δυνατότητα στον ασκούμενο να διαπιστώσει επιτόπου και να διατυπώσει εγγράφως τις διάφορες τάξεις μεγεθών για την επιχείρηση που ασκείται πρακτικά περιλαμβάνοντας κρίση και στοιχεία όπου αυτά δεν θεωρούνται εμπιστευτικά από την επιχείρηση.
webmaster: G.Ioannidis